**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Titlul actului normativ***  Ordonanță de urgență pentru aprobarea unor măsuri de sprijin decontate din fonduri europene, pentru extinderea, reabilitarea sau modernizarea infrastructurii de gaze medicale din secțiile de anestezie și terapie intensivă, în contextul riscului de infecție cu coronavirusul SARS-Cov-2 | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | Potrivit evaluării realizate de Societatea Română de ATI la nivelul a 154 de spitale publice care au linie de gardă ATI privind sistemele de gaze medicinale, au fost evidențiate numeroase deficiențe a căror rezolvare cu celeritate este imperativ necesară pentru evitarea unor accidente cu victime omenești similare tragediei din data de 14 noiembrie 2020 din secția de Terapie Intensivă a Spitalului Județean din Piatra Neamț.  Creșterea semnificativă a nivelului de dotare cu echipamente medicale la nivelul spitalelor în contextul răspunsului la criza sanitară cauzată de pandemia cu coronavirusul SARS- CoV-2, aduce o presiune suplimentară asupra rețelelor de gaze medicale și de electricitate din cadrul spitalelor aflate deja în stare de degradare, astfel încât există un risc ridicat de repetare a unor astfel de evenimente tragice, în lipsa unor măsuri adecvate pentru extinderea, reabilitarea sau modernizarea infrastructurii gaze medicale din secțiile de anestezie și terapie intensivă.  În acest sens a fost identificată sursa de finanțare pentru acest tip de intervenții, în limita a 50 mil. euro (echivalentul în lei la cursul de schimb InforEuro din luna noiembrie 2020) la nivelul Programului operațional “Infrastructură Mare” (POIM) 2014 - 2020, Axa prioritară 9 - Protejarea sănătății populației în contextul pandemiei cauzate de virusul SARS-CoV-2, Obiectivul specific 9.1 - Creșterea capacității de gestionare a crizei sanitare COVID-19.  În acest sens, Autoritatea de management pentru POIM va elabora Ghidul solicitantului și va deschide apelul de proiecte pentru depunerea cererilor de finanțare. Beneficiarii eligibili vor fi:   * Spitale județene de urgență / Spitale de urgență / Institute medicale / Spitale de boli infecțioase,   - Primăria Municipiului București/ autorități ale administrației publice locale cu competență în domeniul asistenței de sănătate publică și alte Autorități publice locale pentru Spitale județene de urgență / Spitale de urgență / Institute medicale / Spitale de boli infecțioase pe care le au în gestionare/administrare  - Parteneriate între cele două categorii mai sus menționate.  Se impune, astfel, realizarea investițiilor care să asigure cu celeritate condițiile de siguranță în operarea liniilor de gardă ATI din spitalele publice privind sistemele de gaze medicinale și rețelele electrice în contextul pandemiei cu coronovirusul SARS-CoV-2 pentru care a fost stabilită starea de urgenţă prin Decretul nr. 195/2020 privind instituirea stării de urgenţă pe teritoriul României, prelungită prin Decretul nr. 240/2020 privind prelungirea stării de urgenţă pe teritoriul României, măsuri continuate prin instituirea stării de alertă pe teritoriul României, prin Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, cu modificările şi completările ulterioare, prelungită prin Hotărârea Guvernului nr. 476/2020 privind prelungirea stării de alertă pe teritoriul României şi măsurile care se aplică pe durata acesteia pentru prevenirea şi combaterea efectelor pandemiei de COVID-19, cu modificările şi completările ulterioare.  Ca reacție imediată la efectele crizei de sănătate publică, cheltuielile pentru operațiunile de sprijinire a capacităților de reacție în situații de criză sunt eligibile începând cu 1 februarie 2020, conform Regulamentului (UE) 2020/460 al Parlamentului European și al Consiliului din 30 martie 2020 de modificare a Regulamentelor (UE) nr. 1301/2013, (UE) nr. 1303/2013 și (UE) nr. 508/2014 în ceea ce privește anumite măsuri specifice menite să mobilizeze investiții în sistemele de sănătate ale statelor membre și în alte sectoare ale economiilor acestora ca reacție la epidemia de COVID-19 (Inițiativa pentru investiții ca reacție la coronavirus). | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Situația epidemiologică actuală a impus dotarea suplimentară semnificativă cu echipamente a spitalelor fapt ce poate conduce la o presiune suplimentară asupra rețelelor de gaze medicale și de electricitate aflate deja în stare de degradare, astfel încât există un risc ridicat de accidente cu victime omenești. În acest sens este necesară disponibilizarea unor surse de finanțare pentru realizarea investițiilor de pentru extinderea, reabilitarea sau modernizarea infrastructurii gaze medicale din secțiile de anestezie și terapie intensivă, în contextul riscului de infecție cu coronavirus SARS-Cov-2, la nivelul spitalelor județene de urgență / spitalelor de urgență / institutelor medicale / spitalelor de boli infecțioase.  Conform prevederilor pct. 3 al art. 2 din Regulamentul (UE) 2020/460 al Parlamentului European și al Consiliului din 30 martie 2020 de modificare a Regulamentelor (UE) nr. 1301/2013, (UE) nr. 1303/2013 și (UE) nr. 508/2014 în ceea ce privește anumite măsuri specifice menite să mobilizeze investiții în sistemele de sănătate ale statelor membre și în alte sectoare ale economiilor acestora ca reacție la epidemia de COVID-19 (Inițiativa pentru investiții ca reacție la coronavirus), publicat în Jurnalul Oficial al Uniunii Europene nr. L 99/5 din 31.03.2020, care modifică Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului: „La articolul 65 alineatul (10), se adaugă următorul paragraf: „Prin derogare de la alineatul (9 ), cheltuielile pentru operațiunile de sprijinire a capacităților de reacție în situații de criză în contextul epidemiei de COVID-19 sunt eligibile începând cu 1 februarie 2020”.  Astfel, ținând cont de prevederile mai sus invocate și de faptul că pe teritoriul României pandemia generată de virusul SARS- CoV-2 a debutat în februarie 2020, este necesar ca și cheltuielile efectuate pentru extinderea, reabilitarea sau modernizarea infrastructurii gaze medicale din secțiile de anestezie și terapie intensivă din cadrul spitalelor județene de urgență / spitalelor de urgență / institutelor medicale / spitalelor de boli infecțioase, să fie decontate începând cu **februarie 2020**.  Având în vedere că elementele mai sus menţionate vizează interesul public şi strategic, sunt o prioritate a Programului de guvernare şi constituie o situaţie extraordinară, a cărei reglementare nu poate fi amânată, se impune adoptarea de măsuri imediate pe calea ordonanţei de urgenţă. | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Actul normativ nu se referă la acest subiect | | | | | |
| 11. Impactul asupra mediului concurenţial şi domeniului ajutoarelor de stat | Actul normativ nu se referă la acest subiect | | | | | |
| 2. Impactul asupra mediului de afaceri | Actul normativ nu se referă la acest subiect | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Actul normativ nu se referă la acest subiect | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Nu au fost identificate | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | Actul normativ nu se referă la acest subiect. | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Având în vedere prevederile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative, cu modificările ulterioare, s-a procedat la consultarea structurilor asociative. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ este supus avizării Consiliului Legislativ | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Fondurilor Europene la data de 18.11.2020. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Faţă de cele prezentate, a fost promovat prezentul proiect de **Ordonanță de urgență a Guvernului pentru aprobarea unor măsuri de sprijin decontate din fonduri europene, pentru extinderea, reabilitarea sau modernizarea infrastructurii gaze medicale din secțiile de anestezie și terapie intensivă, în contextul riscului de infecție cu coronavirusul SARS-Cov-2,** care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE** |  |
| **Ioan Marcel BOLOȘ** |  |

**AVIZĂM FAVORABIL:**

|  |  |
| --- | --- |
| **MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**  **ION ȘTEFAN** | **MINISTRUL SĂNĂTĂȚII**  **NELU TĂTARU** |

|  |  |
| --- | --- |
| **MINISTRUL FINANŢELOR PUBLICE** | **MINISTRUL JUSTIŢIEI** |
| **Florin Vasile CÎŢU** | **Cătălin Marian PREDOIU** |